এনবিআর সূত্র জানায়, ২১ অক্টোবর স্বরাষ্ট্র মন্ত্রণালয়ে ছিটমহলবাসীদের স্থায়ীভাবে ভারতে পাঠাতে আন্তঃমন্ত্রণালয় সভা অনুষ্ঠিত হয়। সভায় ছিটমহলবাসীদের ভ্রমণ কর থেকে অব্যাহতি দেওয়ার সিদ্ধান্ত হয়। সভার সিদ্ধান্ত আমলে নিয়ে সম্প্রতি এনবিআর অর্থমন্ত্রীর কাছে সার-সংক্ষেপ পাঠায়। অর্থমন্ত্রীর দেওয়া অনুমোদন প্রজ্ঞাপন আকারে জারির আগে আইনি বাধ্যবাধকতা খতিয়ে দেখতে আইন মন্ত্রণালয়ে ভেটিংয়ে পাঠানো হয়েছে। মন্ত্রণালয়ের সবুজ সংকেত পাওয়া গেলে আগামী দু-এক দিনের মধ্যে এনবিআর প্রজ্ঞাপন জারি করবে।